**Správa o činnosti Dozornej rady ZMLaP, p.s. Rudinka za hospodárske obdobie 2018**

Zasadnutie Valného zhromaždenia konané **dňa 23.03.2019 15:00**

Podľa Zmluvy o založení spoločenstva schválenej 23.3.2019 je dozorná rada:

*„DR je kontrolným orgánom spoločenstva, ktorý kontroluje činnosť Spoločenstva a prerokúva sťažnosti jeho členov. Za výkon svojej činnosti zodpovedá zhromaždeniu.“*

Podľa smernice DR č. 1/2015 má DR právomoc a pôsobnosť sa vyjadrovať k týmto činnostiam výboru:

*„ku kontrole vedenia pokladne a účtovníctva.“*

Dozorná rada vykonala v roku 2018 dve kontroly vedenia dokladov a vedenia účtovníctva s konštatovaním, že účtovníctvo je vedené správne, doklady sú založené a DR nenašla vážne pochybenia. Tu musíme podotknúť značne zlepšenie, čo sa týka prehľadnosti evidenecie.

Dozorná rada kvituje výber spoločnosti, ktorá bude zodpovedná za kompletné vedenie podvojného účtovníctva, poradenstvo pre ZMLaP , elektronická komunikácia s finančnou správou a podanie daňových priznaní.

Dozorná rada sa zúčastnila na nasledujúcich kontrolách merania:

* Kontrola merania dreva č. 1
	+ 9.8.2018
	+ počet meraných kusov 18 (14+4)
* Kontrola merania dreva č. 2
	+ 25.4.2018
	+ počet meraných kusov 7
* Kontrola merania dreva č. 3
	+ 27.7.2018
	+ počet meraných kusov 27
* Kontrola merania dreva č. 4
	+ 9.8.2018
	+ počet meraných kusov 17

Z dôvodu odstúpenia predsedu dozornej rady p. Ing. Vladimíra Vavra, došlo k organizačnej zmene v dozornej rade v nasledovnom rozsahu:

* Využitie náhradnícky Márie Pálfyovej za členku dozornej rady. Spomínaná náhradnícka sa umiestnila v posledných platných voľbách členov dozornej rade na 4. mieste. Momentálny stav náhradníkov za člena do dozornej rady je 0.

Kvitujeme aktivitu Združenia pri organizácií podujatia: „**Lesný deň v Rudinke**“, ktorý výrazne podporuje sociálny rozvoj, vzdelania a buduje pozitívny vzťah mladšej generácie k prírode. Taktiež kvitujeme snahu Združenia o podporu iných udalostí v forme sponzorských príspevkov:

* 100€ Subjakov memoriál
* 200€ Lesný deň Rudinka
* Vydanie súhlasu pri realizácií projektu „NOZ Pánske vŕšky“

Pevne veríme, že združenie v týchto aktivitách zotrvá a bude i naďalej podporovať sociálny rozvoj v obci Rudinka, ktorého značnú časť katastra spravuje.

Tržby a zisk v každej ekonomickej jednotke, teda aj v našej sú najdôležitejším ukazovateľom úspešnosti. Pokles niektorých ukazovateľov roka nemusí byť vždy zavinený pracovníkmi vedenia, môže to byť aj výsledok obchodného prostredia.

Rok 2018 nemôžeme z hľadiska tržby za jednotku predaného dreva považovať za úspešný, nakoľko oproti predchádzajúcemu obdobiu bola tržba za 1 m3 dreva nižšia. Tu vidíme priestor pre zlepšenie efektívnosti dražieb vo forme vyššieho počtu subjektov zapojených do dražieb, čo môže viesť k zvýšeniu jednotkovej ceny drevnej hmoty.

Zároveň chápeme, že aktuálny stav trhu s drevnou hmotou zažíva výrazný pretlak ponuky drevnej hmoty s narastajúcim výskytom škodcov(lykožrúta), ktorý poškodzujú naše lesy a teda aj náš majetok. I v tejto súvislosti navrhujeme aby došlo k väčšiemu úsiliu zalesňovania i nových plôch, nakoľko sa nachádzame v období, kedy pociťuje dostatok finančných prostriedkov.

Naše návrhy stručne vyjadríme v nasledovnom zozname:

**Návrhy dozornej rady**

* doplňujúce **voľby náhradníka** za člena dozornej rady
* vytvorenie funkcie „**Kontrolóra pri ťažbe, manipulácií a sústreďovaní drevnej hmoty**“
* **zlepšenie informovanosti** zo strany výboru ZMLaP p.s. RUDINKA smerom k dozornej rade ZMLaP p.s. RUDINKA
* tvorba nového webového sídla ZMLaP p.s. RUDINKA
	+ - podpora elektronického rozosielania informácie o konaní dražby
		- **zmena spôsobu zverejňovania dražby** (automatické rozposielanie pri publikovaní obsahu)
* **zvýšenie snahy pri zalesňovaní plôch** v území „Predné lazy“
* **podpora zalesňovania** nových parciel

**.......................................**

**Ing. Vladimír Vavro**

(predseda DR do 15.3.2019)

Mgr. Vladimír Filip (člen DR, predseda DR od 16.3. 2019)

Viera Kravecová (člen DR)

Mária Pálfyová (člen DR od 16.3. 2019)